《绿野亭 其二》
宋代·郑伯玉

雨过黄梅夏将半，园亭清洒如山家。白鸟窥鱼立閒暇，红蜓弄水飞交加。

垣衣重重长旧晕，萱草节节含新花。薤叶簟凉一就枕，起来日抱西山斜。

作者简介：兴化军莆田人，字宝臣。仁宗景祐元年进士。历抚州观察推官。以韩琦荐，为殿中侍御史。为人峭直，不屈权贵。喜为诗，所作三百余篇，名《锦囊集》，时人以与陈琪、方孝宁诗汇为一集，号《乌山三贤诗》。